**Товарларни божхона чегараси орқали олиб ўтиш**

Товарларни ва (ёки) транспорт воситаларини бевосита божхона чегараси орқали олиб ўтишга қаратилган ҳаракатлар:

* божхона чегарасини кесиб ўтаётган жисмоний шахснинг божхона**назорати зонасига кириши;**
* транспорт воситасининг божхона **чегарасини кесиб ўтиш** мақсадида Ўзбекистон Республикаси Давлат чегарасидан ўтказиш пунктига кириши;
* божхона ҳудудига йўллаш ёки ушбу ҳудуддан ташқарига жўнатиш учун **товарларни транспорт ташкилотларига** ёхуд халқаро почта ва курьерлик жўнатмаларини почта алоқаси операторлари ва провайдерларига топшириш;
* жисмоний шахснинг қонун ҳужжатларига мувофиқ белгиланмаган жойлардан товарлар ва (ёки) транспорт воситалари билан божхона чегарасини амалда **кесиб ўтишга қаратилган ҳаракатлари.**

Товарларни божхона ҳудудидан олиб чиқишга улар  олиб чиқилаётган товарларга нисбатан қўлланиладиган тегишли **божхона режимига жойлаштирилганидан** сўнг йўл қўйилади.

* Товарлар ва (ёки) транспорт воситалари божхона ҳудудига олиб кирилаётганда ташувчи божхона органини божхона **чегарасини кесиб ўтишидан хабардор қилиши шарт.**
* Ташувчи ёки бошқа манфаатдор шахс товарлар ва (ёки) транспорт воситалари божхона ҳудудига **амалда етиб келгунига қадар**улар тўғрисида божхона органига дастлабки ахборотни тақдим этишга ҳақли.

Товарлар ва (ёки) транспорт воситалари божхона ҳудудидан ташқарига **олиб чиқилаётганда**, уларни олиб ўтаётган шахс ушбу товарларни ва (ёки) транспорт воситаларини олиб чиқиш нияти борлигидан божхона органларини **олдиндан хабардор қилади**. Божхона органи божхона расмийлаштирувини амалга ошириш учун товарлар ва (ёки) **транспорт воситалари етиб келиши керак** бўлган вақт ва жойни тайинлайди. Агар товарларни ва (ёки) транспорт воситаларини олиб ўтаётган шахс кўрсатилган хабардор қилишни амалга оширмайдиган бўлса, бундай мажбурият **ташувчининг зиммасига юклатилади.**

* Товарлар ва (ёки) транспорт воситалари божхона ҳудудига олиб кирилаётганда ташувчи божхона органига қуйидагиларни [тақдим этиши шарт.](https://lex.uz/ru/docs/2876354" \l "2876874" \t "_blank)

Товарлар ва (ёки) транспорт воситалари божхона ҳудудидан олиб чиқилаётганда ташувчи **божхона декларациясини** ёки уларни божхона ҳудудидан олиб чиқишга **йўл қўювчи бошқа ҳужжатни**, шунингдек товарларни ташиш амалга оширилаётган транспортнинг туридан келиб чиққан ҳолда **ҳужжатлар ва маълумотларни** божхона органига тақдим этиши шарт.

* Товарлар ва (ёки) транспорт воситалари божхона ҳудудига олиб кирилаётганда ҳамда ушбу ҳудуддан олиб чиқилаётганда уларни божхона чегараси орқали олиб ўтишга божхона чегараси орқали ўтказиш пунктларида йўл қўйилади ва транспорт воситаларини**махсус белгиланган жойларда тўхтатган** ҳолда, божхона органларининг иш вақтида амалга оширилади. Мазкур талабга риоя этилмаган тақдирда божхона органлари ушбу транспорт воситаларини мажбурий тўхтатиб қўядилар.
* Божхона чегараси орқали олиб ўтиладиган товарлар ва транспорт воситалари божхона назоратидан ҳамда **божхона расмийлаштирувидан ўтказилиши керак.**

Товарлар ва транспорт воситалари олиб кирилишини ҳамда олиб чиқилишини тақиқлаш:

* давлат хавфсизлигини таъминлаш;
* жамоат тартибини, инсон ҳаёти ва соғлиғини сақлаш;
* атроф муҳитни муҳофаза қилиш;
* миллий ва маънавий қадриятларни сақлаб қолиш;
* Ўзбекистон Республикаси ва бошқа мамлакатлар халқларининг маданий бойликларини, мулк ҳуқуқини;
* интеллектуал мулк объектларига бўлган ҳуқуқни;
* олиб кирилаётган товарлар истеъмолчиларининг манфаатларини ҳимоя қилиш мақсадида Ўзбекистон Республикаси ҳудудига олиб кириш ҳамда ушбу ҳудуддан олиб чиқиш тақиқланиши мумкин.